AVTOMOBIL TRANSPORTI SOHASIDA BOSHQARUVNING TASHKILIY TUZILMASINI TAKOMILLASHTIRISH CHORA-TADBIRLARI TOʻGʻRISIDA
(resolution, 2021-12-06)

Oʻzbekiston Respublikasi Prezidentining “Avtomobil transporti sohasida monopoliyadan chiqarish va boshqaruvni takomillashtirish toʻgʻrisida” 2001-yil 4-iyundagi PF-2871-son Farmoniga muvofiq, shuningdek respublika va hududiy darajalarda avtomobil transportini boshqarishning samarali tashkiliy tuzilmasini barpo etish maqsadida Vazirlar Mahkamasi qaror qiladi: 1. Oʻzbekiston avtomobil transporti (“Oʻzavtotrans”) davlat-aksionerlik korporatsiyasini tugatish boʻyicha 1-ilovaga* muvofiq tarkibda komissiya tashkil etilsin. Tugatish komissiyasi belgilangan tartibda ikki oy muddatda “Oʻzavtotrans” korporatsiyasini tugatish chora-tadbirlarini amalga oshirsin, korporatsiya, shuningdek uning tarkibiga kiruvchi boʻlinmalar balansidagi davlat mulkini xatlovdan oʻtkazsin va undan bundan buyon samarali foydalanish yuzasidan Oʻzbekiston Respublikasi Davlat mulki qoʻmitasiga takliflar kiritsin. 2. Tugatilayotgan “Oʻzavtotrans” korporatsiyasiga kirgan birlashmalar va kompaniyalar muassislarining, Oʻzbekiston Respublikasi Davlat mulki qoʻmitasining: “Oʻztransxizmati” davlat-aksiyadorlik birlashmasi, “Oʻztranstaraqqiyot” davlat-aksiyadorlik kompaniyasi, “Oʻzavtoxodim” davlat-aksiyadorlik birlashmasini tugatish, ular tarkibiga kirgan korxonalar va tashkilotlarni avtomobilda yuk va yoʻlovchilar tashish hududiy uyushmalariga berish; “Toshviloyatyoʻlovchitrans” davlat-aksiyadorlik kompaniyasi va “Toshviloyatyuktrans” davlat-aksiyadorlik kompaniyasini “Toshviltrans” avtomobilda yuk va yoʻlovchilar tashish hududiy uyushmasiga aylantirish; “Oʻzviloyatlararoavtotrans” respublika davlat-aksiyadorlik birlashmasi, “Oʻztranssanoat” respublika uyushmasi, “Yoʻlovchi” sugʻurta kompaniyasi, “BK INTRANS” ochiq aksiyadorlik jamiyatining Oʻzbekiston avtomobil va daryo transporti agentligi bilan oʻzaro hamkorlik qiluvchi mustaqil xoʻjalik yurituvchi subyektlar sifatida faoliyat koʻrsatishi toʻgʻrisidagi takliflari qabul qilinsin. 3. “Xorazmdaryoflot” boshqarmasi tugatilsin, unga qarashli tashkilotlar Xorazm viloyati avtomobilda yuk va yoʻlovchilar tashish hududiy uyushmasi tarkibiga berilsin. Oʻzbekiston Respublikasi Davlat mulki qoʻmitasi “Xorazmdaryoflot” boshqarmasini tugatish chora-tadbirlarini belgilangan tartibda ikki oy muddatda amalga oshirsin. Oʻzbekiston Respublikasi Moliya vazirligi daryo yoʻllarining Xoʻjayli va Chalish texnik uchastkalarini mablagʻ bilan taʼminlashni respublika budjetidan Qoraqalpogʻiston Respublikasi va Xorazm viloyati mahalliy budjetlaridan mablagʻ bilan taʼminlashga oʻtkazsin. 4. Quyidagilar: avtomobil va daryo transportini boshqarishning tashkiliy tuzilmasi 2-ilovaga muvofiq; respublika birlashmalari va uyushmalari, avtomobilda yuk va yoʻlovchilar tashish hududiy uyushmalari tarkibiga berilayotgan korxonalar va tashkilotlar roʻyxati 3-ilovaga* muvofiq; avtomobilda yuk va yoʻlovchilar tashish hududiy uyushmasi boshqaruvi ijro etuvchi apparatining namunaviy tuzilmasi 4-ilovaga muvofiq maʼqullansin. 5. Tugatish komissiyasi belgilangan tartibda: “Avtotransport Uzbekistana” jurnali, “Oʻzbekiston avtomobilchisi” gazetasi tahririyatlarini va avtomobil transportida xizmatlarni sertifikatlash respublika markazini Oʻzbekiston avtomobil va daryo transporti agentligi ixtiyoriga; tugatilayotgan “Oʻzavtotrans” korporatsiyasining 5-ilovaga muvofiq oʻquv muassasalarini Oʻzbekiston Respublikasi Oliy va oʻrta maxsus taʼlim vazirligi ixtiyoriga bersin. 7. Oʻzbekiston Respublikasi Davlat mulki qoʻmitasi 2001-yil 1-avgustgacha boʻlgan muddatda ilgari “Oʻzavtotrans” korporatsiyasi tizimiga kirgan avtomobil transporti aksiyadorlik jamiyatlaridagi aksiyalar paketlarining davlat ulushini boshqarish boʻyicha ishonchli boshqaruvchilarni tanlov asosida tayinlasin. 9. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, Oʻzbekiston Respublikasi Davlat mulki qoʻmitasi 2001-yil 1-avgustgacha boʻlgan muddatda hududiy davlat-aksiyadorlik konsernlari va birlashmalarini avtomobilda yuk va yoʻlovchilar tashish hududiy uyushmalariga aylantirish chora-tadbirlarini belgilangan tartibda amalga oshirsinlar. 10. “Oʻzavtotrans” davlat-aksionerlik korporatsiyasini tugatish boʻyicha maxsus komissiya bozor normalari va maqsadga muvofiqlikdan kelib chiqib, litsenziyalanadigan faoliyat turlari roʻyxati va litsenziyalash tartibini, avtomobilda yuk va yoʻlovchilar tashishga qoʻyiladigan litsenziya shartlari va talablarini, ularni yanada erkinlashtirishni nazarda tutgan holda, qayta koʻrib chiqishga doir takliflarni bir oy muddatda koʻrib chiqsin va Vazirlar Mahkamasiga kiritsin. 11. Oʻzbekiston avtomobil va daryo transporti agentligi Oʻzbekiston Respublikasi Davlat soliq qoʻmitasi, Ichki ishlar vazirligi, Adliya vazirligi bilan birgalikda: mulkchilik shakllaridan qatʼi nazar, barcha avtomobilda yuk va yoʻlovchilar tashuvchilar tomonidan belgilangan litsenziya shartlari va talablariga rioya etilishi ustidan nazorat qilish mexanizmini nazarda tutuvchi Avtomobilda yuk va yoʻlovchilar tashishni nazorat qilish tartibini ikki oy muddatda Vazirlar Mahkamasiga kiritsin; Davlat bojxona qoʻmitasi bilan birgalikda bojxona postlarida nazorat qilishning samarali tizimini tashkil etish va respublikaga kirib kelayotgan avtotransport vositalarining texnik holatini, yoʻl qoʻyiladigan ogʻirlik va gabarit parametrlari, xalqaro yuk va yoʻlovchilar tashishni amalga oshirishda Yevropa bitimi (YESTR) talablariga muvofiq ularda nazorat priborlari (taxograflar) mavjudligini inspeksiyadan oʻtkazish tartibi toʻgʻrisidagi takliflarni ikki oy muddatda Vazirlar Mahkamasiga kiritsin. 12. Ilgari “Oʻzavtotrans” korporatsiyasiga kirgan hamda “Oʻzavtotrans” korporatsiyasi kafilligi ostida “Asaka” bankidan olingan kreditlar boʻyicha qarzdor boʻlgan avtotransport korxonalari va tashkilotlari kafillik shartnomalarini kreditlarni taʼminlashning boshqa turlariga — garov, kafolat va uchinchi shaxslarning kafilligiga bir oy muddatda belgilangan tartibda qayta rasmiylashtirsinlar. 13. Oʻzbekiston Respublikasi Vazirlar Mahkamasining Tashqi iqtisodiy aloqalar va xorijiy investitsiyalar departamenti Oʻzbekiston avtomobil va daryo transporti agentligi bilan birgalikda Xalqaro tiklash va taraqqiyot bankining № UZ 4547 qarz bitimi boʻyicha “Oʻztranssanoat” respublika uyushmasini tugatilayotgan “Oʻzavtotrans” korporatsiyasi oʻrniga subqarz oluvchi etib belgilash masalasini Xalqaro tiklash va taraqqiyot banki bilan ishlab chiqsin. 14. Tugatish komissiyasi Toshkent shahar, akademik Ya.Gʻulomov koʻchasidagi 39a uydagi binoni va boshqa mol-mulkni belgilangan tartibda “Oʻzavtotrans” balansidan Oʻzbekiston avtomobil va daryo transporti agentligi balansiga bersin. 15. Oʻzbekiston Respublikasi Vazirlar Mahkamasining “Oʻzbekiston avtomobil transporti (“Oʻzavtotrans”) davlat-aksionerlik korporatsiyasini tashkil etish va uning faoliyati masalalari” toʻgʻrisidagi 1993-yil 12-yanvardagi 21-son qarori oʻz kuchini yoʻqotgan deb hisoblansin. 16. Oʻzbekiston Respublikasi Vazirlar Mahkamasining 9-ilovaga muvofiq ayrim qarorlariga oʻzgartirish va qoʻshimchalar kiritilsin. 17. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin. Respublika darajasida Hududiy darajada Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Oʻzbekiston avtomobil va daryo transporti agentligi “Oʻzviloyatlararoavtotrans” DAB “Qoraqalpoqtrans” avtomobilda yuk va yoʻlovchilar tashish uyushmasi “Andijontrans” avtomobilda yuk va yoʻlovchilar tashish uyushmasi Agentlikning hududiy boʻlinmalari “VK INTRANS” OAJ “Buxorotrans” avtomobilda yuk va yoʻlovchilar tashish uyushmasi “Jizzaxtrans” avtomobilda yuk va yoʻlovchilar tashish uyushmasi Avtomobil transportida xizmatlarni sertifikatlash respublika markazi “Qashqadaryotrans” avtomobilda yuk va yoʻlovchilar tashish uyushmasi “Samarqandtrans” avtomobilda yuk va yoʻlovchilar tashish uyushmasi “Avtotransport Uzbekistana” jurnali tahririyati “Namangantrans” avtomobilda yuk va yoʻlovchilar tashish uyushmasi “Surxondaryotrans” avtomobilda yuk va yoʻlovchilar tashish uyushmasi “Sirdaryotrans” avtomobilda yuk va yoʻlovchilar tashish uyushmasi “Fargʻonatrans” avtomobilda yuk va yoʻlovchilar tashish uyushmasi “Oʻzbekiston avtomobilchisi” gazetasi tahririyati “Toshviltrans” avtomobilda yuk va yoʻlovchilar tashish uyushmasi “Toshshaharyuktrans” uyushmasi “Xorazmtrans” avtomobilda yuk va yoʻlovchilar tashish uyushmasi T/r‎ Oʻquv muassasalarni nomi‎ 1.‎ Toshkent avtomobil yoʻllari texnikumi‎ 2.‎ Buxoro avtomobil yoʻllari texnikumi‎ 3.‎ Nukus avtomobil yoʻllari texnikumi‎ 4.‎ Urganch avtomobil yoʻllari texnikumi‎ 5.‎ Qoʻqon avtomobil yoʻllari texnikumi‎ I. Vazirlar Mahkamasining “Avtomobilda xorijiy yuk tashuvchilarning Oʻzbekiston Respublikasi hududiga kirishlari, boʻlishlari, yuk olib oʻtishlari va undan chiqib ketishlari tartibi toʻgʻrisida” 1995-yil 11-yanvardagi 11-son qarorining 7-bandi quyidagi tahrirda bayon qilinsin: “7. Quyidagilar: Oʻzbekiston Respublikasi Davlat chegaralarini himoya qiluvchi qoʻmitaga hamda Davlat bojxona qoʻmitasiga nazorat-oʻtkazish punktlarida xorijiy avtomobilda yuk va yoʻlovchilar tashuvchilarni; Oʻzbekiston Respublikasi Ichki ishlar vazirligiga — xorijiy avtotransportning respublika hududi boʻylab harakat qilishini; Oʻzbekiston Respublikasi Davlat bojxona qoʻmitasiga respublikaga kirib kelayotgan avtotransport vositalarining texnik holatini, yoʻl qoʻyiladigan ogʻirlik va gabarit parametrlarini, xalqaro yuk va yoʻlovchilar tashishni amalga oshirishda Yevropa bitimi (YESTR) talablariga muvofiq ularda nazorat priborlari (taxograflar) mavjudligini hisobga olish va nazorat qilish yuklansin”. III. Vazirlar Mahkamasining “Oʻzbekiston avtomobil va daryo transporti agentligini tashkil etish toʻgʻrisida” 1998-yil 11-iyuldagi 296-son qaroriga oʻzgartirishlar kiritish haqida” 1998-yil 2-oktabrdagi 422-son qarori oʻz kuchini yoʻqotgan deb hisoblansin